นายกฯอาจเชิญภาคเอกชนเกี่ยวกับหวยออนไลน์เข้าหารือ
นายอภิสิทธิ์ เวชชาชีวะ นายกรัฐมนตรี เปิดเผยว่า จะเชิญผู้บริหารบริษัทล็อกซเล่ย์มาหารือถึงกรณีเงินชดเชย หากมีการล้มโครงการหวยออนไลน์ หลังคณะทำงานศึกษาแนวทางได้ข้อสรุป โดยจะพิจารณาตามสัญญาพร้อมให้ความเป็นธรรม ไม่เอาเปรียบหรือสร้างปัญหานอกกรอบสัญญา และจะให้คณะทำงานดูตัวสัญญาและความเป็นไปได้ด้านเทคโนโลยี เพื่อพิจารณาเงินชดเชย หากบริษัทล็อกซเล่ย์ไม่พอใจก็สามารถฟ้องร้องได้ แต่เกรงว่าจะทำให้เกิดปัญหายืดเยื้อ
5 ม.ค. 2553

นายอภิสิทธิ์ เวชชาชีวะ นายกรัฐมนตรี เปิดเผยว่า จะเชิญผู้บริหารบริษัทล็อกซเล่ย์มาหารือถึงกรณีเงินชดเชย หากมีการล้มโครงการหวยออนไลน์ หลังคณะทำงานศึกษาแนวทางได้ข้อสรุป โดยจะพิจารณาตามสัญญาพร้อมให้ความเป็นธรรม ไม่เอาเปรียบหรือสร้างปัญหานอกกรอบสัญญา และจะให้คณะทำงานดูตัวสัญญาและความเป็นไปได้ด้านเทคโนโลยี เพื่อพิจารณาเงินชดเชย หากบริษัทล็อกซเล่ย์ไม่พอใจก็สามารถฟ้องร้องได้ แต่เกรงว่าจะทำให้เกิดปัญหายืดเยื้อ
"เราไม่ไปเอาเปรียบ หรือทำอะไรที่เป็นปัญหานอกกรอบของสัญญา เรายึดเริ่มต้นจากสัญญาก่อน เมื่อสัญญาเองกก็เขียนไว้ว่าถ้ามีนโยบายรัฐบาลที่ต้องการจะล้มเลิกก็มีวิธีดำเนินการ แสดงให้เห็ยว่าตอนตกลงก็ยอมรับอยู่แล้วว่านโยบายรัฐบาลอาจจะยกเลิกได้ นอกจากนี้โครงการนี้ไม่ใช่โครงการร่วมทุน ที่ต้องผ่านกฎหมายร่วมทุน แต่เขียนสัญญาในลักษณะผู้รับจ้างและผู้ว่าจ้างบริการ ย่อมเป็นสิทธิของผู้ว่าจ้างในการตัดสินใจว่าจะใช้บริการนี้หรือไม่" นายกรัฐมนตรีกล่าว